ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

· privind utilizarea excedentului anual al bugetului oraşului Boldeşti-Scăeni
Analizând proiectul de hotărâre înregistrat sub nr.9/21.01.2026 privind utilizarea excedentului anual al bugetului oraşului Boldeşti-Scăeni, inițiat de primarul orașului Boldești-Scăeni;


Având în vedere:

- referatul  de aprobare, înregistrat sub nr. 793/21.01.2026;

-  raportul compartimentului de specialitate, întocmit de compartimentul de resort, înregistrat sub nr. 794/21.01.2026;


- prevederile Legii nr. 273/2006 privind finanţele publice locale, cu modificările şi completările  ulterioare;

- avizul secretarului general înregistrat sub nr. 866/21.01.2026;


- avizul  comisiei de specialitate nr. 1 - dezvoltarea economico-socială şi de mediu, cooperarea interinstituţională pe plan intern şi extern;

În temeiul dispoziţiilor art. 129, alin. (2) lit. b) alin. (4), lit. a) art. 139 alin.(1) şi alin. (3) lit. a)  şi ale art. 196, lit. a) din OUG nr. 57/2019 privind Codul administrativ,cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică ordinară în data de 28.01.2026, adoptă prezenta hotărâre:

Art.1. Se aprobă utilizarea excedentului anual al bugetului oraşului Boldeşti-Scăeni în sumă de 2.009.521,69 lei, înregistrat la sfârşitul anului 2025, astfel:

· 2.009.000 lei ca sursă de finanțare a secțiunii de dezvoltare a bugetului local pentru obiectivele de investiții prevăzute în Anexa la prezentul proiect de hotărâre;

· 521,69 lei pentru acoperirea temporară a golurilor de casă provenite din decalaje între veniturile și cheltuielile secțiunii de funcționare a bugetului local.  

Art.2. Prevederile prezentei hotărâri vor fi duse la îndeplinire de către ordonatorul principal de credite împreună cu Serviciul buget, finanţe, contabilitate, impozite şi taxe, resurse umane şi salarizare.


Art.3. Prezenta hotărâre se  aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.        
               PREŞEDINTE DE ŞEDINŢĂ,                                        

                          SIMON PETRU                                                                              

             CONTRASEMNEAZĂ

                                                                                              SECRETAR GENERAL,
                                                                                             TUDOR FLORINA NELI

